આખરે સરદા પટેલે જૂનાગઢના ત્રણ મુખ્ય સત્તાવાળાઓને ચળવળનો આદેશ આપ્યો. જેના થોડા સમયમાં જ કાઠિયાવાડ ડિફેન્સ ફોર્સના કમાન્ડર બ્રિગેડિયર ગુરિયલ સિંહની આગેવાનીમાં ભારતીય આર્મીના ટેન્ક અને અન્ય વાહનો જૂનાગઢમાં પ્રવેસ્યાં. ગુરિયલ સિંહના કમાન્ડ નીચે પોતાની ફોર્સને મૂકવા માટે નવાનગર, ભાવનગર અને પોરબંદર રાજ્યના રાજવીઓ પણ રાજી થઈ ગયા હતા. આ બધા દળોને તહેનાત કરી દેવામાં આવ્યા હતા, તેમની હિલચાલ અને દાવપેચ સમગ્ર કાઠિયાવાડ પર સ્થિર અસર પેદા કરી રહ્યા હતા. એ રાત્રે જ ભુટ્ટો પાકિસ્તાન જતા રહ્યા અને જૂનાગઢ રાજ્યના પાયદળ અને ઘોડસવારોને નિઃશસ્ત્ર કરી ખજાના સહિતની કિંમતી વસ્તુઓને મુદ્રાંકિત કરી લેવામાં આવી. વિવિધ ટૂકડીઓ સાથે સિવિલ ઑફિસર્સ રાજ્યના મહત્વના સ્થળોએ ગયા શાંતિપૂર્વક નિયંત્રણ મેળવ્યું. 9 નવેમ્બરના રોજ કેપ્ટન હાર્વે જોહ્ન્સન અને જૂનાગઢના ચીફ સેક્રેટરી ઘીવાલાએ રાજ્યનો હવાલો સત્તાવાર રીતે ભારત સરકારને સોંપી દીધો.